stanford-oval/wikipedia huggingface dataset:
מחשב ההנחיה של החללית אפולו
תכנון > אפיקי נתונים

ל-AGC היו אפיקי קריאה וכתיבה של 16 סיביות. המחשב היה יכול להעביר נתונים מאוגרים מרכזיים (A, Q, Z או L) או מאוגרים פנימיים אחרים לאפיק הקריאה באמצעות אות בקרה. אפיק הקריאה חובר ישירות לאפיק הכתיבה, כך שכל הנתונים המופיעים באפיק הקריאה הופיעו בו זמנית גם באפיק הכתיבה. אותות בקרה אחרים יכולים להעתיק נתונים מאפיק הכתיבה בחזרה לאוגרים וכדומה.
העברות נתונים פעלו כך: לדוגמה, כדי להעביר את כתובת הפקודה הבאה מאוגר B לאוגר S, ניתן אות הבקרה RB (קרא את אוגר B); אות זה גרם לכתובת לעבור מאוגר B לאפיק הקריאה, ולאחר מכן לאפיק הכתיבה. אות בקרה WS (כתוב באוגר S) העתיק את הכתובת מאפיק הכתיבה אל אוגר S.
ניתן היה לקרוא את תוכנם של מספר אוגרים לתוך אפיק הקריאה בו זמנית. כאשר דבר זה התרחש, בוצעה פעולת OR לוגי על הנתונים מהאוגרים. תכונת OR זו שימשה ליישום פקודת MASK – פקודת AND לוגי. ל-AGC אין יכולת מקורית לבצע AND לוגי, אבל הוא יכול לבצע OR לוגי דרך אפיק הכתיבה ולהפוך את הנתונים דרך אוגר C, וכך, על ידי משפט דה מורגן, ניתן לבצע AND לוגי – הופכים את שני האופרנדים, מבצעים עליהם OR לוגי דרך אפיק הנתונים, ולאחר מכן הופכים את התוצאה.
הבדלים בין בלוק I לבלוק II

גרסת בלוק II של ה-AGC תוכננה בשנת 1966. בבלוק II נשמרה הארכיטקטורה הבסיסית של בלוק I, אך כמות הזיכרון המחיק הוגדל מ-1,024 מילים ל-2,048 מילים (2 קילו-מילים). גם הזיכרון הקבוע הורחב – הוא הוגדל מ-24 קילו-מילים ל-36 קילו-מילים. מספר הפקודות עלה מ-11 ל-34 והוטמעו ערוצי קלט/פלט שהחליפו את אוגרי הקלט/פלט של בלוק I. גרסת בלוק II היא זו שהייתה בשימוש בפועל במשימות לירח. בלוק I שימש במהלך משימות אפולו 4 ו־6 הבלתי מאוישות, והיה על סיפונה של אפולו 1, שנשרפה.
היו השלכות תכנון מעניינות להחלטה להרחיב את הזיכרון ואת סט הפקודות עבור בלוק II, אך לשמור על ההגבלה של שלוש סיביות לקוד ו־12 סיביות עבור הכתובת; נעשה שימוש בתחבולות שונות כדי לסחוט פקודות נוספות, כגון כתובות זיכרון מיוחדות שיישמו פונקציה מסוימת כאשר ניגשו אליהן. לדוגמה, INDEX לכתובת 17 (בבסיס אוקטלי) הפעיל את פקודת RESUME שהורתה למעבד לחזור מעיבוד פסיקה אל התוכנית הראשית. באופן דומה, TC 4 ביצעה פקודת INHINT (מניעת פסיקות), בעוד TC 3 אִפשר מחדש את קבלתן (RELINT). לכל פעולה מסט הפקודות המורחב הוקדמה פקודת EXTEND, גרסה מיוחדת של TC ‏(TC 6).
בלוק II כולל גם את הפקודה EDRUPT (קיצור של Ed's Interrupt, על שם אד סמלי, המתכנת שביקש אותה). על אף שמה, פקודה זו אינה יוצרת פסיקה, אלא מבצעת שתי פעולות המשותפות לעיבוד פסיקות; הפעולה הראשונה מונעת פסיקות נוספות (ודורשת פקודת RESUME כדי לאפשר אותן שוב). הפעולה השנייה מורה לאוגר ZRUPT לטעון לתוכו את הערך הנוכחי של מונה התוכנית (Z). פקודה זו שימשה רק פעם אחת בתוכנת ה־AGC, על מנת להפעיל את רצף סיום מחזור הטייס האוטומטי הדיגיטלי של רכב הנחיתה הירחי.
פרסום קוד המקור

קוד המקור המקורי של מחשב ההנחיה של משימת אפולו 11 נגיש משנת 2003 על ידי ה־Virtual AGC Project ומוזיאון MIT. הוא תומלל ועבר דיגיטציה מרשימות קוד המקור המקוריות משנות ה-60. באמצע 2016, מתמחה לשעבר של נאס"א, כריס גארי, העלה את קוד המקור של AGC אל GitHub.
ראו גם

היסטוריה של המחשוב
תוכנית אפולו
תא הפיקוד והשירות של החללית אפולו
כרמל קולג'

| --- | --- |

מבני כרמל קולג' על רקע נהר התמזה
 מיקום
 מדינה:  הממלכה המאוחדת הממלכה המאוחדת
 קואורדינטות:  51°35′07″N 1°07′16″W﻿ / ﻿51.5853°N 1.1212°W﻿ / 51.5853; -1.1212
 he
 
כרמל קולג' היה בית ספר ופנימייה בריטית לתלמידים יהודים, שפעלה לפי הדגם החינוכי של ה"פאבליק סקול" הבריטי. הוא נוסד ב-1947 ונסגר ב-1997.
בית הספר כונה "איטון היהודי", על שם פנימיית העילית האנגלית איטון קולג' .
היסטוריה

בית הספר נוסד בשנת 1947, על ידי הרב ד"ר יעקב קופול רוזן, בתמיכת הקהילה היהודית, ובשנה הראשונה למדו בו 25 תלמידים. הוא היה ממוקם תחילה בכפר גרינהאם קומון ליד העיירה ניוברי, במחוז ברקשייר, ולאחר מכן עבר לכפר וולינגפורד, במחוז אוקספורדשייר, על שפת נהר התמזה, כאשר למדו בו כ-250 תלמידים. הוא היה אחת משלוש פנימיות יהודיות בבריטניה, האחרות היו בגייטסהד ובברייטון.
הפנימייה קנתה לה שם בעולם היהודי בזכות ההישגים האקדמיים של תלמידיה. הבוגר האידיאלי, תוצר החינוך בכרמל קולג', תואר על ידי ד"ר רוזן כ"יהודי בקי בתורה, שומר מצוות ובעל השכלה כללית רחבה, המגלה מעורבות בשאלות השעה". בשנים הראשונות לפעילותו, הונהג בו חינוך נפרד מגדרית לבנים בלבד, והחל מ-1968 התקבלו בנות לבית הספר, החל מהכיתה השישית. זמן מה לפני כן החל לקבל גם מורות לבית הספר, בהן בתו של הרב קופול רוזן.
בפנימייה למדו הרבה תלמידים שנשלחו אליה מחוץ לבריטניה, ילדים של משפחות יהודיות מבוססות מרחבי העולם, כולל "בני עשירים" מישראל, ובשנות ה-80 למדו בו כ-30 תלמידים ישראלים. בית הספר נהג לערוך קיטנות קיץ אותם שיווק גם לתלמידים דתיים מישראל.
ביוני 1974 ערך צ'ארלס השלישי, מלך הממלכה המאוחדת (אז יורש העצר נסיך ויילס) ביקור רשמי בכרמל קולג', לציון יובל ה-25 לפתיחת המוסד. צ'ארלס הגיע למקום במסוק שנחת במדשאה הרחבה של בית הספר.
הפנימייה נסגרה ביולי 1997, בעיקר בגלל ירידה במספר התלמידים וקשיים כלכליים, ולאחר שמספר בתי ספר תיכוניים נפתחו בשכונות של הקהילה היהודית, שהקפידו על רמת לימודים גבוהה. מבני בתי הספר נמכרו ליזמי נדל"ן תמורת סכום לא ידוע. במקום היה בית הכנסת, עם חלונות ויטראז' שנוצרו על ידי האמן הישראלי נחמיה עזז,
כשנסגר, למדו בבית הספר ילדים מגיל 11 עד 18 - אם כי קודם לכן הייתה גם מכינה שקיבלה ילדים מגיל 8 בערך. מאוחר יותר נבנה בית ספר לבנות כקילומטר מהקמפוס הראשי, אף על פי שהמבנים מעולם לא שימשו למעשה למטרה זו. במקום זאת, הוא הפך לחטיבת ביניים בסוף שנות ה-60 שימש לתלמידים בני עד גיל 13, אשר עברו אחר כך למתחם הראשי של בית הספר. חטיבת הביניים נסגרה מספר שנים לפני סגירת בית התספר התיכון, והמבנים נמכרו.
כאשר בית הספר נסגר, עברו רבים מתלמידיו לפנימייה בבריסטול, קליפטון קולג', שעד מאי 2005 היה בה אגף מגורים לתלמידים יהודים.
באוקטובר 2015 הורשע אב הבית של הפנימייה, טרבור בולטון, בהתעללות מינית בנערים בבית הספר במשך תקופה של 20 שנה. הוא נידון ל-19 שנות מאסר
אופי בית הספר ותוכנית הלימודים

בית הספר חינך ליהדות אורתודוקסית, לרוב היה קפדני יותר מהנוהג של משפחות התלמידים, שרבים מהם לא היו דתיים. בית הספר הקפיד על כשרות, תפילה ושמירת שבת. אך תוכנית הלימודים כללה בעיקר מדעים (מתמטיקה, פיזיקה, ביולוגיה), לימודים קלאסיים ומעט לימודי קודש ועברית. בנוסף זכו התלמידים לעסוק במוזיקה ובפעילות ספורט, שכללה שיעורי טניס, משחקי קריקט ושיעורי חתירה בנהר התמזה. מרכז דניאל עמיחי ללימודי חתירה וימאות הוקם לזכרו של תלמיד שלמד חתירה בכרמל קולג' ונהרג בתאונת דרכים.
המשמעת בבית הספר הייתה נוקשה, לוח הזמנים היה קבוע מבוקר ועד ערב. התלמידים נדרשו לנקות בעצמם את חדרי המגורים, והוטלו עונשים על מי שהפר את המשמעת.
שכר הלימוד בשנת 1996 היה 10,000 ליש"ט לסמסטר, 30,000 ליש"ט לשנה. משנת 1990 היא הייתה הפנימייה היקרה ביותר בממלכה המאוחדת. רוב התלמידים המשיכו ללימודים אוניברסיטאים.
בוגרים ומורים ידועים

סיריל שטיין - איל הימורים יהודי בריטי, שימש נאמן ויו"ר הנהלת הקולג'
דייוויד דנגור - איש עסקים ופילנתרופ
פיליפ גרין - איש עסקים בריטי, הבעלים של קבוצת ארקדיה
עמי פדרמן - מלונאי ואיש עסקים ישראלי
אדוארד לוטוואק - היסטוריון
הודא עזרא נונו - שגרירת בחריין בארצות הברית מ-2008 עד 2013
מאיר רוסטון - מורה במכללת כרמל, לימים פרופסור באוניברסיטת בר-אילן, ישראל
רם כספי - עורך דין ישראלי
הלל צ'רני - איש עסקים ישראלי ויזם בתחום הנדל"ן
לני רקנאטי - איש עסקים בן למשפחת רקנאטי
נחום וסקביץ' - בנקאי ישראלי, משפחתו הייתה שותפה בחברת הסיגריות דובק
רולנד ג'ופה - במאי קולנוע בריטי
דוד רוזן - הרב הראשי של אירלנד לשעבר
דויד ברוזה - למד שנה בקולג' אבל סולק לאחר שנהג לנגן גיטרה בשבתות
הערות שוליים

1 2  חגית ברונסקי, ‏שיעור לחיים, באתר גלובס, 6 ביולי 2010
↑  Bermant, Chaim (23 באוקטובר 1973). "The Jewish Eton" (PDF). The Observer Magazine. pp. 40–47. אורכב מ-המקור (PDF) ב-4 במרץ 2016. נבדק ב-21 בדצמבר 2015. {{cite news}}:  (עזרה)
1 2  צבי גילת, ואת הילדים שלחנו לפנימייה בלונדון, חדשות, 12 בספטמבר 1986
↑  שרי שיין, הבן לומד בכיתה י' בקולג־ לונדוני, חדשות, 28 בספטמבר 1987
↑  ראו מודעה לקייטנה: חופשת לימודים באנגליה לתלמידים בבתי־ספר דתיים ב,, כרמל קולג'", הצופה, 30 במרץ 1969
↑  הדובס בקולג' יהודי, דבר, 24 ביוני 1974
↑  Carmel College sex abuse: Boarding school teacher jailed for 19 years BBC News, 23 October 2015.
↑  דינה חלוץ, איבדה את בנה בתאונה שזעזעה את המדינה, והקימה לזכרו מרכז שיט, באתר Xnet‏, 1 בנובמבר 2018
↑  חגית ברונסקי, ‏עו"ד רם כספי על הילדות בפנימייה יוקרתית: "גרנו בצריפים בקור אימים", באתר גלובס, 7 ביולי 2010
↑  ניצן לונברג, האם מימן סר גרין יאכטות ומסיבות באמצעות קרן הפנסיה של עובדיו, באתר כלכליסט, 1 במאי 2016
האביר האפל: האם פיליפ גרין הוא רוברט מקסוול הבא? - Forbes Israel, באתר Forbes Israel, ‏13 בפברואר 2017
↑  ענת מידן, כספי ובניו, חדשות, 11 ביולי 1986
↑  תחיה ברק, ‏אל תפריעו לי לחגוג את החיים, באתר גלובס, 5 באפריל 2012
↑  תעלומה נפתרה, מעריב, 5 ביולי 1987
↑  מאת אמיר אייזנברג, ‏זרח גהל קונה את חירותו תמורת 8.5 מיליון דולר, באתר גלובס, 11 באוגוסט 1997
↑  רחל פרימור, כל סרט - פיצוץ, מעריב, 15 ביוני 1986
↑  ראו דקה 12:50 בריאיון -  תיעוד יוצרים של מפעל הפיס עם יואב קוטנר - דיוויד ברוזה (הגרסה הארוכה), סרטון בערוץ "מפעל הפיס", באתר יוטיוב (אורך: 01:34:32)
| --- | --- |
בקרת זהויות :  NLI: 987007259579605171
חיל האוויר המלכותי הקנדי

| --- | --- |
 סמל חיל האוויר המלכותי הקנדי  
דגל חיל האוויר המלכותי הקנדי
 Sic itur ad astra
 פרטים
 מדינה:  קנדה קנדה
 שיוך:   הכוחות המזוינים של קנדה
 סוג:  חיל אוויר וחיל חלל
 בסיס האם:  National Defence Headquarters 
 אירועים ותאריכים
 תקופת הפעילות:  1 באפריל 1924 – הווה (100 שנה)
 מלחמות:  מלחמת העולם השנייה, מלחמת אפגניסטן, התקיפה הצבאית הבין-לאומית בלוב, מלחמת האזרחים השנייה בעיראק, מלחמת קוסובו, מלחמת המפרץ, מבצע כוח מכוון, מלחמת קוריאה, מלחמת האזרחים בסוריה 
 נתוני היחידה
 כלי טיס:  ראו רשימת אמצעים
 
חיל האוויר המלכותי הקנדי (באנגלית: Royal Canadian Air Force – RCAF, בצרפתית: Aviation Royale Canadienne – ARC), לשעבר "פיקוד האוויר" (Air Command – AIRCOM), הוא הזרוע האווירית הצבאית של קנדה. חיל האוויר הוא אחת משלוש הזרועות של הכוחות הקנדיים. נכון ל-2020 מפעיל החיל 258 כלי טיס מאוישים ו-9 כלי טיס בלתי מאוישים וכוח האדם שלו עומד על 12,074 איש בשירות סדיר, 1,969 איש בשירות מילואים ו-1,518 אזרחים. מפקד חיל האוויר הוא לוטננט גנרל אלכסנדר דונלד מינזינגר (אנ').
חיל האוויר המלכותי הקנדי אחראי על הפעולות האוויריות של הכוחות הקנדיים, שמירה על ביטחון המרחב האווירי של קנדה ומתן סיוע אווירי לצבא קנדה ולצי המלכותי הקנדי. החיל שותף לחיל האוויר האמריקני במשימת ההגנה על המרחב האווירי של צפון אמריקה במסגרת פיקוד הגנת האוויר והחלל של צפון אמריקה (NORAD). החיל גם אחראי על פעולות החילוץ וההצלה ברמה הלאומית.
שורשיו של החיל מתחילים בהקמתו של "חיל האוויר הקנדי" (Canadian Air Force) ב-1920. החיל הוכפף למשרד ההגנה הקנדי ב-1923 וב-1924 הוענקה לו הקידומת "מלכותי" (Royal) על ידי ג'ורג' החמישי, מלך בריטניה.
ב-1968 אוחד חיל האוויר המלכותי הקנדי יחד עם צבא קנדה ועם הצי המלכותי הקנדי לגוף מאוחד, הכוחות הקנדיים. במסגרת שינוי זה פוצלו יחידות החיל לכמה פיקודים על פי תחום העיסוק שלהם (הגנה אווירית, תובלה, קרב, לוחמה ימית, הדרכה). ב-1975 בוטלו רוב הפיקודים הללו והוקם פיקוד אוויר אחד במסגרת כוחות ההגנה – "פיקוד האוויר" (Air Command). שמו של פיקוד האוויר שונה בחזרה בשנת 2011 לחיל האוויר המלכותי הקנדי. החיל השתתף במלחמת העולם השנייה, במלחמת קוריאה, במלחמת המפרץ הראשונה ובכמה משימות שמירות שלום של האו"ם ובמבצעים של נאט"ו. במסגרת חברותה של קנדה בנאט"ו הייתה נוכחות מתמדת של חיל האוויר המלכותי הקנדי באירופה במהלך המחצית השנייה של המאה העשרים.
היסטוריה > 1920-1968

"חיל האוויר הקנדי" הוקם ב-1920 כממשיכם של שתי טייסות קצרות ימים שפעלו באירופה בזמן מלחמת העולם הראשונה ונקראו גם "חיל האוויר הקנדי". תפקידיו של החיל החדש, שנוהל על ידי מועצת האווירייה (Air Board), היו בעיקר תפקידים אזרחיים: יעור, סקרים וסיורים נגד הברחות. ב-1923 התמזגה מועצת האווירייה לתוך משרד ההגנה ושנה לאחר מכן הוענקה לחיל הקידומת המלכותית, והוא הפך להיות חיל האוויר המלכותי הקנדי. בשנות העשרים המאוחרות קיבלה פעילותה של החיל אופי צבאי יותר. החיל סבל מקיצוצים בתקציב בראשית שנות השלושים, אך המשיך להתפתח בהמשך העשור. בסוף שנות השלושים נחשב החיל כוח צבאי חשוב. עם יישומה של תוכנית אימוני האוויר של חבר העמים הבריטי במלחמת העולם השנייה התרחב החיל והתפתח והיה לחיל האוויר הרביעי בגודלו מבין חילות האוויר של בעלות הברית. במהלך המלחמה היה החיל מעורב במבצעים בבריטניה, בצפון-מערב אירופה, בצפון האוקיינוס האטלנטי, במצרים, באיטליה, בסיציליה, במלטה, בציילון, בהודו, בבורמה ובפעולות בהגנת העורף הקנדי.
לאחר המלחמה צמצם החיל את כוחו. עקב האיום הסובייטי על ביטחונה של אירופה, הצטרפה קנדה לנאט"ו ב-1949 והחיל הקים את "דיוויזיית האוויר מס' 1" (No. 1 Air Division RCAF) שכללה 4 כנפות שלכל אחת מהן היו כפופות 3 טייסות קרב. כוחות אלה התמקמו בצרפת ובגרמניה המערבית. ב-1950 חיל האוויר המלכותי הקנדי מילא תפקידי הובלת כוחות וציוד למלחמת קוריאה. עם זאת, לא השתתפו במלחמה זו יחידות לוחמות של החיל, אך טייסים קנדים סופחו ליחידות של חיל האוויר האמריקני וחלקם השתתפו בקרבות. באותה תקופה הוקמו מערכות התראה אוויריות כמענה לאיום הגרעיני הסובייטי, כמו "מערכת קו עץ האורן" (Pinetree Line), "המערכת המרכז-קנדית" (Mid-Canada Line) והמערכת להתראה מוקדמת (DEW Line), שהופעלו על ידי חיל האוויר המלכותי הקנדי. ב-1957 הקימו קנדה וארצות הברית את פיקוד הגנת האוויר והחלל של צפון אמריקה (NORAD). הגנת החופים ומשימות שמירת שלום קיבלו עדיפות במהלך שנות החמישים והשישים.
היסטוריה > 1968 עד היום

ב-1968, בתקופת כהונתו של שר ההגנה פול הלייר (Paul Hellyer), אוחדו צבא קנדה, הצי המלכותי הקנדי וחיל האוויר המלכותי הקנדי למבנה פיקודי משותף של הכוחות הקנדיים תחת אחריותו של משרד ההגנה. האיחוד השנוי במחלוקת הזה השאיר גופים אחדים פעילים ויצר כמה חדשים. היחידות האוויריות של הצי המלכותי הקנדי הועברו תחת פיקודו של חיל האוויר.
בראשית שנות התשעים, השתתפו מטוסי CF-18 הורנט במלחמת המפרץ הראשונה. החייל ביצע סיורים אוויריים קרביים בשמי כווית ועיראק, ביצע כמה משימות הפצצה ובהזדמנות אחת תקף ספינת סיור עיראקית במימי המפרץ הפרסי.
בסוף שנות התשעים השתתפו מטוסי ההורנט של החיל במלחמה ביוגוסלביה ובעשור הראשון של המאה ה-21 היה החיל מעורב באופן משמעותי במלחמה באפגניסטן, שם הוביל כוחות וציוד לקנדהאר. בהמשך המלחמה הוקמה כבר כנף ייעודית למלחמה באפגניסטן, שצוידה במסוקי בל CH-146 Griffon, במסוקי CH-47 צ'ינוק, במטוסי תובלה C-130 הרקולס ובכטב"מי הרון 1, כסיוע לכוחות הקנדים ולכוח הסיוע הביטחוני הבינלאומי. הכנף יצאה מאפגניסטן ב-18 באוגוסט 2011.
בין ה-18 במרץ עד ה-1 בנובמבר 2011 חיל האוויר המלכותי הקנדי היה מועסק בפעולות ההתערבות של המעצמות במלחמת האזרחים הראשונה בלוב. שבעה מטוסי הורנט וכלי טיס נוספים השתתפו במבצע.
ב-16 באוגוסט 2011 הודיע ממשלת קנדה כי שמו של "פיקוד האוויר" (Air Command), שונה בחזרה לשם ההיסטורי "חיל האוויר המלכותי הקנדי" (לצד שינוי דומה בשמותיהם של הצבא והצי). השינוי שיקף את המסורת הצבאית של קנדה בצורה טובה יותר והוא גרם ליישור קו עם הצבאות האחרים של חבר העמים הבריטי שגם זרועות כוחות ההגנה שלהם נושאים את הקידומת המלכותית. חיל האוויר המלכותי הקנדי החדש אימץ סמל חדש ב-2013, הדומה לזה שהיה נהוג לפני האיחוד. המוטו של חיל האוויר הקנדי הוא "Sic itur ad astra" ומשמעותו "כך היא הדרך אל הכוכבים" – "Such is the pathway to the stars", המבוסס על המשפט הלטיני: "Per ardua ad astra" שמשמעותו "Through struggle to the stars" ("אל הכוכבים באמצעות מאבק") ושהיה המוטו של החיל עוד לפני היותו "מלכותי" ב-1924, נשמר ברציפות עד היום.
מבנה החיל

מפקדת חיל האוויר המלכותי הקנדי ממוקמת במפקדת הכוחות הקנדיים באוטווה. מפקדת "דיוויזיית האוויר הראשונה" (1 Canadian Air Division) והאזור הקנדי של NORAD ממוקמת בויניפג והיא אחראית על הפיקוד המבצעי ועל פעילויות השליטה האווירית בכל רחבי קנדה ובעולם. "דיוויזיית האוויר השנייה" (2 Canadian Air Division) הוקמה ביוני 2008 והיא אחראית על מערך ההדרכה של החיל. ברחבי קנדה מוצבות 13 כנפות, 11 כנפות מבצעיות ו-2 כנפות הדרכה. במסגרת כל הכנפות קיימות טייסות, הן טייסות מבצעיות והן טייסות תמיכה. דרגתו של מפקד החיל היא לוטננט-גנרל. מפקדי הדיוויזיות הם בדרגת מייג'ור-גנרל.
אמצעים > מטוסים

| תמונה | שם המטוס | ארץ מוצא | ייעוד | שנות ייצור | דגם | כמות בשירות |
| --- | --- | --- | --- | --- | --- | --- |
|  | CF-18 הורנט   McDonnell Douglas CF-18 Hornet | קנדה קנדה   ארצות הברית ארצות הברית | מטוס קרב   מטוס קרב הפצצה   מטוס אימוני קרב | 1982-1988 | CF-188A   CF-188B | 172 |
|  | T-6 טקסאן II   Beechcraft T-6 Texan II | ארצות הברית   ארצות הברית | מטוס אימון | 2000 | CT-156 | 25 |
|  | BAE סיסטמס הוק  הוק CT-155 | בריטניה   בריטניה | מטוס אימון דו מושבי | 2000 | CT-155 | 20 |
|  | בומברדיה דאש 8   de Havilland Canada DHC-8 Dash 8 | קנדה   קנדה | מטוס אימון ניווט וטקטיקה | 1987   1989-1990 | CT-142 | 4 |
|  | CT-114 טוטור (אנ')  Canadair CT-114 Tutor | קנדה   קנדה | מטוס אירובטיקה | 1962 | CT-114 | 25 |
|  | איירבוס A310   Airbus A310 | צרפת   צרפת | מטוס תובלה אסטרטגי   מטוס תדלוק | 1992-1993 | CC-150   CC-150 MRTT | 3   2 |
|  | C-17 גלובמאסטר   C-17 Globemaster III | ארצות הברית   ארצות הברית | מטוס תובלה אסטרטגי | 2007-2008 | CC-177 | 4 |
|  | צ'לנג'ר 600 (אנ')  Bombardier Challenger 600 | קנדה   קנדה | תובלה   הובלת אח"מים | 1982-1985   2002 | CC-144 | 6 |
|  | דה הבילנד קנדה דאש 6 טווין אוטר   de Havilland Canada DHC-6 Twin Otter | קנדה   קנדה | תובלה   חיפוש והצלה | שנות השבעים | CC-138 | 4 |
|  | C-130 הרקולס   Lockheed C-130 Hercules | ארצות הברית   ארצות הברית | מטוס תובלה טקטי   מטוס חיפוש והצלה | 1964-1997 | CC-130E   CC-130H   CC-130H-30   CC-130T | 8   6   2   5 |
|  | C-130J סופר הרקולס   Lockheed Martin CC-130J Super Hercules | ארצות הברית   ארצות הברית | מטוס תובלה טקטי בינוני | 2010-2012 | CC-130J-30 | 30 |
|  | DHC-5 בופאלו (אנ')  de Havilland Canada DHC-5 Buffalo | קנדה   קנדה | מטוס חיפוש והצלה | 1967 | CC-115 | 6 |
|  | CP-140 אורורה (אנ')   Lockheed CP-140 Aurora | ארצות הברית   ארצות הברית | מטוס סיור ימי   מטוס לוחמה נגד-צוללות | 1980 | CP-140 | 18 |
|  | CP-140A ארקטורוס (אנ')   Lockheed CP-140A Arcturus | ארצות הברית   ארצות הברית | סיור, חיפוש והצלה,   סיור באזור הארקטי | 1991 | CP-140A | 1 |
|  | מאבריק UAS   Maveric UAS | ארצות הברית   ארצות הברית | כלי טיס בלתי מאויש זעיר | 2010 |  | 5 |
|  | סקאן איגל   Boeing Insitu ScanEagle | ארצות הברית   ארצות הברית | כלי טיס בלתי מאויש זעיר | 2008 |  | 1 |
|  | אליקס   ALIX / BAE Systems | קנדה   קנדה | כלי טיס בלתי מאויש זעיר |  | Silver Fox | לא ידוע |
|  | MMIST | קנדה   קנדה | מערכת הצנחה מדויקת   Joint precision airdrop system |  |  | לא ידוע |
|  | MMIST | קנדה   קנדה | כלי טיס בלתי מאויש לוגיסטי |  | CQ-10 Snowgoose | לא ידוע |
אמצעים > מסוקים

| תמונה | שם המטוס | ארץ מוצא | ייעוד | שנות ייצור | דגם | כמות בשירות |
| --- | --- | --- | --- | --- | --- | --- |
|  | אגוסטה וסטלנד CH-149 קורמורנט   AgustaWestland CH-149 Cormorant | איטליה איטליה   קנדה קנדה | מסוק חילוץ והצלה בינוני | 2000 | CH-149 | 14 |
|  | CH-47 צ'ינוק   Boeing CH-47 Chinook | ארצות הברית   ארצות הברית | מסוק מטען | 2008 | CH-147 | 26 |
|  | בל 206   Bell 206 | ארצות הברית   ארצות הברית | מסוק אימון | 1982 | CH-139 | 1 מעודפי  הצבא האמרקני |
|  | בל 412 (אנ')   Bell 412 | קנדה   קנדה | מסוק רב תכליתי | 1995 | CH-146 | 98 |
|  | סיקורסקי SH-3 סי קינג (אנ')  SH-3 Sea King | ארצות הברית ארצות הברית   קנדה קנדה | לוחמה נגד צוללות   מסוק רב תכליתי | 1964 | CH124 | 27 |
דגלים

דגלו של חיל האוויר המלכותי הקנדי מבוסס על נס חיל האוויר המלכותי הבריטי, דגל בצבע תכלת עם הרונדל הקנדי והוא היה בשימוש עד מלחמת העולם השנייה. השימוש בדגל עם הרונדל הקנדי (עלה האדר) החל ב-1941. בשנת 1968 הוחלף דגל בריטניה שבפינה השמאלית העליונה של דגל חיל האוויר בדגל קנדה.
1941-1968
1968 עד היום
רונדלים

רונדל של חיל האוויר המלכותי הבריטי שימש את חיל האוויר המלכותי הקנדי עד 1946, כאשר קנדה החלה ליצור לעצמה את מערכת הסמלים שלה. לרונדל הבריטי היו כמה גרסאות. במהלך מלחמת העולם השנייה הוקטן העיגול האדום ברונדלים של המטוסים שפעלו בגזרת האוקיינוס השקט כדי שלא יגרמו לבלבול עם הרונדל היפני בצורת דגל יפן. קנדה הייתה הראשונה מבין מדינות חבר העמים הבריטי שיצרה לעצמה מערכת סימונים משל עצמה. עלה עץ האדר החליף את העיגול האדום הבריטי ברונדל כדי לתת לו זהות קנדית. אף על פי שסמל האדר אושר לחיל כבר ב-1924, לא נעשה בו שימוש עד לאחר מלחמת העולם השנייה. עם זאת הוכנס השימוש בסמל האדר על גבי דגל החיל כבר ב-1941. בין השנים 1946–1948 רונדל שעליו עליו עלה אדר אדום בתוך מעגל היקפי כחול היה בשימוש על גבי מטוסים ללא צבעי הסוואה. כמה גרסאות של עלה האדר היו בשימוש מסיום המלחמה ועד 1965. המראה הריאליסטי של עלה האדר ("silver maple") הוחלף במראה של עץ האדר כפי שמופיע על גבי דגל קנדה.
1924-1946
1946-1965
1965 עד היום
רונדל לראוּת נמוכה
ראו גם

תוכנית אימוני האוויר של חבר העמים הבריטי
פיקוד הגנת האוויר והחלל של צפון אמריקה
ג'ורג' ברלינג
בומברדיה איירוספייס
הערות שוליים

↑  מוטו חיל האוויר בלטינית שמשמעותו "כך היא הדרך אל הכוכבים" – "Such is the pathway to the stars".
↑  מידע מאתר הבית של חיל האוויר המלכותי הקנדי
↑  Berthiaume, Lee. "Air force's new name got lost in translation, documents show." Postmedia News, 29 November 2011.
↑  מידע על מפקד החיל באתר הבית
↑  Galloway, Gloria. "Conservatives to restore ‘royal’ monikers for navy, air force." The Globe and Mail, 15 August 2011.
↑  Canadian Military Aircraft Markings
↑  חיל האוויר המלכותי הקנדי, באתר דגלי העולם (באנגלית)
↑  Roundel information print: The Silver Maple from canmilair.com
| --- | --- |
בקרת זהויות :  NLI: 987007581004805171  GND: 1094237-3  ISNI: 0000 0000 8972 9324  LCCN: n79034383  VIAF: 130815814   WorldCat (עם VIAF): 130815814 
כרזת גיוס לחיל האוויר המלכותי הקנדי מימי מלחמת העולם השנייה
Sex with Me

| --- | --- |
 סינגל שיווקי בביצוע ריהאנה
 מתוך האלבום Anti
 יצא לאור:  3 בפברואר 2017
 סוגה:  R&B
 שפה:  אנגלית 
 אורך:  3:26
 חברת תקליטים:  ווסטבורי רוד, רוק ניישן
 כתיבה:  כותבים שונים
 הפקה:  מפיקים שונים
 
"Sex with Me" (בעברית: "סקס איתי") הוא שיר שהקליטה הזמרת הברבדית ריהאנה לאלבום האולפן השמיני שלה, Anti; הוא אחת משלוש רצועות הבונוס הכלולות במהדורת הדלוקס. ריהאנה כתבה את השיר, בשיתוף פעולה עם PartyNextDoor, צ'סטר הנסן, בוי-1דה, פרנק דיוקס ו-Vinylz, והופק על ידי שלושת האחרונים. ב-3 בפברואר 2017 פרסמה ריהאנה מיני-אלבום המכיל חמישה רמיקסים ל-Sex with Me, שהוכנו על ידי MK, סלבה, ג'ון בלייק, אדאל ו-DEVAULT.
השיר זכה לביקורות חיוביות בדרך כלל מצד המבקרים, ששיבחו את ביטחונה ואת ההעצמה הנשית. השיר נכלל ברשימת '100 שירים היפים של 2016' של מגזין Vice, בו הוא מדורג במקום השני. מבחינה מסחרית זכה השיר להצלחה מתונה, על אף שלא יצא כסינגל רשמי. השיר הגיע למקום ה-83 בבילבורד הוט 100 בארצות הברית, והוסמך לתואר פלטינה על ידי איגוד תעשיית ההקלטות האמריקאי. Sex with Me היה לשיר ה-29 של ריהאנה בשירי שהגיע לראש מצעד שירי הדאנס קלאב. השיר נכלל בסטליסט של סיבוב ההופעות של ריהאנה לקידום האלבום, Anti World Tour, בשנת 2016.
כתיבה והפקה

באמצע 2015 הזמינה ריהאנה כותבים שונים לדירתה השכורה במאליבו על מנת לעבוד על שירים. אחד הכותבים שהוזמנו היה הזמר והיוצר ג'הרון ברתווייט, הידוע גם בשם PartyNextDoor. כשהגיע, התקשה ברתווייט להבין מדוע הוא הוזמן, כיוון שכותבים רבים אחרים כבר בנו להיטים עבור ריהאנה. במהלך המפגשים כתב ברתווייט שני שירים - הסינגל המוביל של האלבום, Work ו-Sex with Me.
Sex with Me הוא שיר רית'ם אנד בלוז עכשווי שנכתב על ידי ברתווייט, מתיו סמואלס, אדם פיני, אנדרסון הרננדז, צ'סטר הנסן וריהאנה. השיר הופק על ידי סמואלס, Vinylz ו-קוק הארל. השיר הוקלט באולפני הקלטות ווסטלייק בלוס אנג'לס.
פרסום ורמיקסים

מספר אמנים פרסמו רמיקסים לשיר, בהם Amorphous ו-Maino. ב-31 באוגוסט 2016, פרסמו Fabolous וטריי סונגז רמיקס לשיר. ב-3 בספטמבר פרסמה גם הזמרת-יוצרת טינשיי רמיקס, שכלל מילים שונות מהמקור. ניק קאנון הקליט גרסה לשיר בשם "Sex with Me Is Ncredible", אשר פורסמה ב-10 בינואר 2017. ב-3 בפברואר 2017 הוציאה ריהאנה לאייטונס את "Sex with Me (Dance Remixes) - EP", מיני-אלבום שכלל חמישה רמיקסים של הרצועה המקורית.
הצלחה במצעדים

בעקבות יציאת האלבום, נכנס השיר למצעד השירים מתחת להוט 100 בארצות הברית. לאחר ששהה ארבעה עשר שבועות במצעד זה, השיר נכנס לראשונה למצעד הבילבורד הוט 100, וניצב במקום ה-97. בכך, הפך השיר לרצועה החמישים ושבע של ריהאנה שנכנסה למצעד זה, והשווה אותה למדונה כאמנית הרביעית עם הכי הרבה שירים במצעד. בנובמבר 2016, השיר נכנס מחדש לבילבורד הוט 100, כאשר הגיע למקום ה-92. בסופו של דבר, הגיע השיר בשיאו למקום ה-83 במצעד, והוסמך לתואר פלטינה כפולה על ידי איגוד תעשיית ההקלטות האמריקאי (RIAA), עבור מכירות של שני מיליון עותקים.
לאחר פרסומם של הרמיקסים שהפיקו MK, ג'ון בלייק וריי רודס, השיר הגיע לראש מצעד שירי הדאנס קלאב האמריקאי בגיליון 8, באפריל 2017, והיה לשיר ה-29 של ריהאנה שהגיע להישג זה. זהו גם השיר החמישי מהאלבום שהגיע למקום הראשון, והפך את Anti לאלבום הראשון שזכה לכמות כזו של מקומות ראשונים, מאז אלבומה של קייטי פרי, Prism, שעשה זאת לאורך 2013–2014. בין Work ל-Sex with Me, הצליחה ריהאנה לכבוש את ראש המצעד עם שישה שירים שונים, בעוד שאמן אחר לא הצליח לעשות זאת יותר מפעמיים באותו פרק זמן.
רשימת השמעה

| 0 | 1 | 2 |
| --- | --- | --- |
|  |  הורדה דיגיטלית – גרסת מהדורת הדלוקס   "Sex with Me"‏ – 3:26  הורדה דיגיטלית – רמיקסים "Sex with Me" (MK רמיקס של) – 6:18  "Sex with Me" (רמיקס של סלבה) – 3:50  "Sex with Me" (רמיקס של ג'ון בלייק) – 2:31  "Sex with Me" (רמיקס של אדאל) – 3:10  "Sex with Me" (רמיקס של DEVAULT) – 4:07 |  הורדה דיגיטלית – רמיקסים (נקי) "Sex with Me" (גרסת רדיו לרמיקס של MK) – 4:03  "Sex with Me" (רמיקס של סלבה) – 3:51  "Sex with Me" (רמיקס של ג'ון בלייק) – 2:29  "Sex with Me" (רמיקס של אדאל) – 3:10  "Sex with Me" (רמיקס של DEVAULT) – 4:07 |